**МОТИВИ**

**За изменение на Правилника за организацията и дейността на Общински съвет на Община Лом, приет с Решение № 7 от 30.11.2015 г. на Общински съвет – Лом, изм. с Решение №401 от Протокол №50/27.02.2018 г.**

Причини налагащи приемането на изменението:

В Общински съвет – Лом е постъпил Протест от г-жа Камелия Цветкова – Прокурор при Окръжна прокуратура – Монтана до Административен съд – Монтана, срещу чл.10, ал.1, т.5 в частта „и ги командирова при необходимост” и чл.79, ал.3 от Правилника за организацията и дейността на Общински съвет на Община Лом, приет с решение № 7 от Протокол № 3 от 30.11.2015 г. на Общински съвет – Лом, с правно остнование чл.146, т.4, чл.186, ал.2 във връзка с чл. 16, ал. 1 предложение първо от АПК, във връзка с чл. 145, ал. 5 от ЗСВ.

В него се сочи, че:

**Първо:** В Правилника на Общинския съвет двете норми не съответстват на ЗМСМА – нормативен акт от по – висока степен, както и на Наредба за служебните командировки и специалезации и Наредба за командировките в страната, както следва: Съгласно разпоредбата на чл. 10, ал. 1 т.5 в частта „и ги командирова при необходимост” и чл.79, ал.3 от Правилника пренебрегват ограничението въведено в чл.76, ал.3 от АПК, според което общинските съвети издават нормативни актове, с които уреждат съобразно нармативните актове от по-висока степен обществени отношения от местно значение. Въпреки установените правила Общинския съвет-Лом е приел посочените разпоредби, които противоречат на императивната норма на чл.34 и чл.44, ал.1, т.5 и т.16 от ЗМСМА на разпоредби които противоречат на иемперативната норма на чл.34 и чл.44, ал.1, т.5 и т.16 от ЗМСМА на разпоредби от Наредба за служебните командировки и специализации в чужбина и на Наредба за командировките в страната.

Съгласно чл.10, ал.1, т.5 от Правилника председателят на Общинския съвет подпомага съветниците в тяхната дейност и ги командирова при необходимост, а в чл.79, ал.3 е регламентирано, че командироването по ал.2 от същият текст се извършва от Председателят на Общинския съвет за сметка на общинския бюджет. От съдържанието на посочените текстове се установява, че в Правилника не се прави разграничение между командироване в страната и чужбина.

При командироване извън страната се прилагат правилата на чл.6, ал.1, т.2 от Наредба за служебните командировки и специализации в чужбина, според която заповедите за командировки и специалезации в чужбина, за общинските съветници се издават от кмета на общината. Посочената норма има овластяващ характер, а нормите посветени на компетентността, поради изключителния характер, не могат да се тълкуват разширително. Следователно решението на Общинския съвет-Лом, касаещо командироването, не съответства на Наредба за служебните командировки и специализации в чужбина, поради което е незаконосъобразно.

Редът за командироване в страната е уреден с Наредба за командиравките в страната. В нея липсва изрична регламентация относно издаване на заповед за командироване на общински съветник. В случая няма пречка да се ползва аналогията та предходно цитираната Наредба / арг. На чл.46, ал.2 предложение първо от ЗНА/.

Съгласно чл.44, ал.1, т.5 и т.16 от ЗМСМА кметът на общината организира изпълнението на общнския бюджет и осигурава организационно-техническото обслужване на Общинския съвет. По презумция на това правило компетентен да издаде заповеди за командироване на общински съветник е кметът на общината.

Цитираните норми са повелителни, защото регламентират реда за командироване и в същото време са от по-висока степен от Правилника за организацията и дейноста на общинския съвет на Община Лом.

Разпоредбите на чл.10, ал.1, т.5 в частта „и ги командирова при необходимост” и чл.79, ал.3 от Правилника за организацията и дейноста на общинския съвет на Община Лом, приет с Решение №7, от Протокол №3/30.11.2015г. изм. с Решение №401 от Протокол №50/27.02.2018г. противоречат на материалноправни разпоредби, в случая от нормативни актове от по-висока степен, а именно ЗМСМА, Наредба за служебните командировки и спициализации в чужбина и Наредба за служебните командировки, което ги прави незаконосъобразни и следва да бъдат отменени.

С оглед на гореизложеното следва ДА СЕ ОТМЕНИ чл. 10, ал. 1 т.5 в частта „и ги командирова при необходимост”, а по отношение чл.79, ал.3 от Правилника за организацията и дейността на Общински съвет на Община Лом ДА БЪДЕ ПРОМЕНЕН в следният смисъл: *„Командироването по ал.2 се извършва от кмета на Община-Лом за сметка на общинския бюджет”*.

1. Цели, които се поставят:

Привеждане на Правилника за организацията и дейността на Общински съвет – Лом в съответствие с изискванията на Закона за местно самоуправление и местна администрация.

1. Финансови и други средства, необходими за прилагането на новата уредба.

За прилагаенто на Правилника за организацията и дейността на Общински съвет на Община Лом не са необходими допълнително финансови средства.

1. Очаквани резултати от прилагането

Актуализиране на подзаконов нормативен акт в съответствие със Закона за местносамоуправление и местна администрация.

1. Анализ за съответствие с правото на Европейския съюз.

Предлагания проект за изменение е разработен в съответствие с Европейското даконодателство – Европейската харта за местно самоуправление.

На основание чл. 26, ал. 2 от Закона за нормативните актове, във връзка с чл. 77 от АПК заинтересованите лица могат в 30 – дневен срок от публикуване на настоящия проект на Интернет страницата на Община Лом, да направят предложения и да изразят становище по проекта.

Формата за участие в производството по издаване на посочения акт от страна на заинтересованите лица и организации са писмени предложения и възражения.

**ПРОЕКТ:**

Предвид на изложените мотиви предложението за изменение на Правилника за организацията и дейността на Общински съвет на Община Лом, е както следва:

Общинският съвет на Община Лом, на основание чл. 21, ал. 3 от ЗМСМА **променя** Правилник за организацията и дейността на Общински съвет – Лом, **като:**

1. **отменя** чл.10, ал. 1 т.5 в частта „и ги командирова при необходимост”.
2. **променя** чл.79, ал.3 **било:** *„Командироването по ал.2 се извършва от Председателя на Общинския съвет за сметка на общинския бюджет”*. **става:** ***„Командироването по ал.2 се извършва от кмета на Община-Лом за сметка на общинския бюджет”*.**